Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 53/2000.(XII.27.)GM rendeletet.
Paragraph Index: 1832

b) Hajlékony falú IBC-nél: nem következhet be sem az IBC test olyan károsodása, ami az IBC biztonságát a szállítás szempontjából csökkentené, sem a tartalom elvesztése. 6.5.4.7 Tömörségi próba 6.5.4.7.1 Alkalmazási terület Gyártási típus vizsgálatként és időszakos vizsgálatként olyan IBC típusoknál, amelyeket folyadékokhoz vagy nyomás alatt töltött vagy ürített szilárd anyagokhoz használnak. 6.5.4.7.2 Az IBC előkészítése a próbához A próbát az esetleges hőszigetelés felhelyezése előtt kell végrehajtani. A szellőző zárószerkezeteket vagy hasonló, nem szellőző szerkezetekre kell kicserélni vagy tömören le kell zárni. 6.5.4.7.3 Vizsgálati eljárás és alkalmazandó próbanyomás A nyomáspróbát legalább 10 perc időtartamig legalább 20 kPa (0,2 bar) állandó túlnyomással kell végrehajtani. Az IBC légtömörségét megfelelő módszerrel, pl. légnyomás-különbség méréssel vagy az IBC vízbe merítésével vagy fém IBC-knél az egyesítési helyek és varratok szappan oldattal történő bekenésével kell megállapítani. Vízbe merítés esetén a hidrosztatikai nyomás figyelembe vételéhez korrekciós tényezőt kell alkalmazni. Más, legalább azonos hatékonyságú módszerek is használhatóak. 6.5.4.7.4 Elfogadási feltétel Nem következhet be tömítetlenség. 6.5.4.8 Belső (folyadék) nyomáspróba 6.5.4.8.1 Alkalmazási terület Gyártási típus vizsgálatként olyan IBC típusoknál, amelyeket folyadékokhoz vagy nyomás alatt töltött vagy ürített szilárd anyagokhoz használnak. 6.5.4.8.2 Az IBC előkészítése a próbához A próbát az esetleges hőszigetelés felhelyezése előtt kell végrehajtani. A nyomáscsökkentő szerkezeteket hatástalanítani kell, vagy el kell távolítani és a nyílásokat le kell zárni. 6.5.4.8.3 Vizsgálati eljárás A nyomáspróbát legalább 10 perc időtartamig kell végezni olyan hidraulikus nyomással, amely nem kisebb mint a 6.5.4.8.4 pontban megadott nyomás. Az IBC-t a próba végrehajtása alatt nem szabad megtámasztani. 6.5.4.8.4 Alkalmazandó nyomás 6.5.4.8.4.1 Fém IBC-knél:

Source: https://magyarkozlony.hu/hivatalos-lapok/045a57d33e5c2d024572e6fece97ceab0fb9f63b/dokumentumok/9667abf626b118c92eddfdad2166f1e46917c4b4/letoltes